CELEX: 62012TN0451
Language: fi
Date: 2012-10-15 00:00:00
Title: Asia T-451/12: Kanne 15.10.2012 — Stromberg Menswear v. SMHV — Leketoy Stormberg Inter (STORMBERG)

2.3.2013   
            
            
               FI
            
            
               Euroopan unionin virallinen lehti
            
            
               C 63/19
            
         Kanne 15.10.2012 — Stromberg Menswear v. SMHV — Leketoy Stormberg Inter (STORMBERG)
   (Asia T-451/12)
   2013/C 63/39
   Kannekirjelmän kieli: englanti
   
      Asianosaiset
   
   
      Kantaja: Stromberg Menswear Ltd (Leeds, Yhdistynyt kuningaskunta) (edustajat: asianajaja A. Tsoutsanis ja solicitor C. Tulley)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Leketoy Stormberg Inter AS (Kristiansand S, Norja)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) neljännen valituslautakunnan 3.8.2012 asiassa R 389/2012-4 tekemän päätöksen
            
         
               —
            
            
               muuttamaan sisämarkkinoiden harmonisointiviraston (tavaramerkit ja mallit) neljännen valituslautakunnan 3.8.2012 asiassa R 389/2012-4 tekemää päätöstä ja hyväksymään menetetyn määräajan palauttamista koskevan pyynnön ja i) ensisijaisesti kumoamaan mitättömyysosaston 11.1.2011 tekemän päätöksen, jolla menettämismenettely nro 4054 C on päätetty, velvoittamaan mitättömyysosaston aloittamaan menettämismenettelyn nro 4054 C uudelleen ja kehottamaan Stromberg Menswearia esittämään huomautuksia menettämismenettelyn jatkamiseksi tai ii) toissijaisesti sallimaan sen, että Stromberg Menswear voi valittaa mitättömyysosaston 11.1.2011 tekemästä päätöksestä, jolla menettämismenettely on päätetty, ja palauttamaan asian valituslautakuntaan ja
            
         
               —
            
            
               velvoittamaan SMHV:n korvaamaan kaikki Stromberg Menswearille valituslautakunnassa käydystä menettelystä aiheutuneet ja unionin yleisessä tuomioistuimessa käytävästä menettelystä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka menetetyksi julistamista on vaadittu: Sanamerkki STORMBERG luokkaan 25 kuuluvia tavaroita ja palveluita varten — yhteisön tavaramerkkirekisteröinti nro 2557155
   
      Yhteisön tavaramerkin haltija: Vastapuoli valituslautakunnassa
   
      Yhteisön tavaramerkin menettämistä koskevan vaatimuksen esittäjä: Kantaja
   
      Mitättömyysosaston ratkaisu: Mitättömyysmenettelyn julistaminen päättyneeksi sen vuoksi, että riidanalaisen yhteisön tavaramerkin haltija on luopunut kyseisestä tavaramerkistä
   
      Valituslautakunnan ratkaisu: Valituksen tekemistä koskevan menetetyn määräajan palauttamista koskevan pyynnön hylkääminen ja sen toteaminen, ettei valitusta katsota tehdyksi
   
      Kanneperusteet:
   
   
               —
            
            
               Neuvoston asetuksen N:o 207/2009 81 artiklaa on rikottu
            
         
               —
            
            
               Neuvoston asetuksen N:o 207/2009 75 ja/tai 76 artiklaa on rikottu.